Южноосетинската война се води през август 2008 година между Грузия от една страна и Южна Осетия, Абхазия и Русия от друга, войната приключва с победа на Южна Осетия, Абхазия и Русия и с изтласкването на грузинската войска от двете територии. На 21 август 2008 г. се провеждат митинги в Цхинвали и Сухуми, на които гражданите на Южна Осетия и Абхазия призовават руския президент Дмитрий Медведев и Руското федерално събрание за официално признание като суверенни държави. Южноосетинския президент Едуард Кокойти заминава за Москва на 23 август 2008 за обръщение към Съвета на федерацията, в своето обръщение той заявява „това което грузинските управляващи направиха в Южна Осетия може да се нарече само Кавказкия Сталинград“. На 25 август 2008 президентът на Абхазия Сергей Багапш също се обръща към Съвета на федерацията. В своето обръщение към Съвета, Багапш заявява „Мога да бъда сигурен че Абхазия и Южна Осетия никога няма да бъдат част от Грузия.“